Die beste geskenk vir jou kind | SARIE
Die beste geskenk vir jou kind	deur Martie Swanepoel
Dis al ’n cliché. Jou kind speel soms lekkerder met die boks waarin die geskenk gekom het as met die geskenk self. Elke Kersfees word ons (bevoorregte) kinders oorlaai met geskenke. Die nuutste selfoon, iPad, Kindle …of die een of ander foefie wat reeds maande voor Kersfees op TV geadverteer word. Daarsonder sal jou bloedjie immers ver afsteek by sy maats.
Sy wonder wat het dan geword van die kreatiewe ontwikkeling van jou eie talent, deursettingsvermoë, stamina en natuurlike vaardighede om probleme self op te los. “Baie van ons is besig om kinders groot te maak wat afhanklik van materiële dinge is.” En hulle aanvaar sulke dinge as vanselfsprekend: “Ek gáán dit of dat vir Kersfees kry …”
En tereg kan jy dalk wonder of kinders nog die geskenke wat hulle wel kry, waardeer. Ons voorbeeld aan ons kinders dra ongelukkig hiertoe by, sê Mariaan. “Min van ons bak deesdae self ’nsjokoladekoek of stop sokkies wat ’n gat in het. Nee, ons gaan koop eerder die koek by die tuisnywerheid (darem self) of koop eenvoudig nuwe sokkies.
“Kinders is selfsugtig en wil baie hê, maar dis ons plig as ouers om hulle te leer om waardering te toon,” is Eugene du Plessis, sielkundige van Faerie Glen, Pretoria, se mening. “Sigmund Freud het geglo ons word almal taamlik selfsugtig gebore. As babas huil ons en iemand kom bevredig onmiddellik ons behoeftes. Soos ons groter word, leer ons die wêreld gaan nie altyd om ons draainie. Ons moet dus van ons ouers ’n stel waardes leer wat ons gaan help om in die samelewing in te pas.”
[box:grey:both:full] Só maak ons
Die Badenhorsts van Potchefstroom het as gesin besluit om nie meer vir mekaar Kersgeskenke te gee nie. Hulle ondersteun elke jaar ’n liefdadigheidsorganisasie en gee geskenke vir minder bevoorregte kinders. Heleen Badenhorst glo haar kinders het op ’n positiewe manier geleer baie mense ken nie die voorreg van ’n duur geskenk nie. [/box]
[box:grey:both:full] Leer hom waardering
Die grootste geskenk wat ons as ouers kan gee, is onverdeelde aandag, ’n oor wat regtig luister voor ons raas, iemand wat saam aan die tafel sit en eet, en veral volwassenes wat mekaar met respek en liefde hanteer. [/box]
[box:grey:both:full] Leer jou kind maniere
As jy jou kind beloon vir goeie gedrag is die kanse beter dat hy weer korrek sal optree. Dissipline is nodig, maar straf het nie dieselfde positiewe uitwerking om goeie gedrag aan te moedig nie. Navorsing wys beloning is doeltreffender. Die beste beloning is sosiale beloning. Sê liefs vir jou kind jy is trots op hom as hy hom goed gedra, pleks daarvan dat jy ’n geskenk koop. En dit kos niks. [/box]